**DESIDERATA**

(ZAŽELJENO)

Spokojen hodi skozi trušč in naglico sveta

in se spominjaj miru, ki ga najdeš le v tišini.

Kolikor je mogoče, bodi v dobrih odnosih z vsemi ljudmi.

Svojo resnico pripoveduj mirno in jasno.

In prisluhni drugim, tudi neumnim in nevednim,

zakaj vsakdo ima svojo zgodbo.

Izogibaj se bučnih, napadalnih ljudi, ker so breme za dušo.

Ne primerjaj se z drugimi, da ne postaneš

zagrenjen ali ohol, kajti vedno bodo večji ali manjši od tebe.

Veseli se svojih del, veseli se svojih načrtov.

Ohrani navdušenje za svoj poklic, naj je še tako skromen,

saj je pravi zaklad v spremenljivih časih.

Pri poslih bodi pazljiv, kajti svet je poln prevar.

Zato nikakor ne spreglej, da je tudi zvrhan kreposti.

Mnogi hodijo za visokimi vzori

in povsod je življenje polno junaških dejanj.

Bodi, kar si.

Bodi svoj.

In nikoli ne igraj ljubezni.

Pa tudi ne preziraj je, čeprav si razočaran in ogorčen,

zakaj ljubezen je večna, kakor je večna tudi trava.

Spokojno sprejmi izkušnje let, drugo za drugo

skladno odlagaj stvari iz mladosti.

Neguj duhovno moč, ki te bo obvarovala nenadne nesreče.

In ne spravljaj v žalost samega sebe z izmišljotinami.

Mnogi strahovi se rodijo iz utrujenosti in osamljenosti.

Vzdržuj pravo disciplino, a vedno bodi do sebe tudi blag.

Otrok vesolja si, nič manj kot so drevesa in zvezde.

Pravico imaš biti tu.

In, če to veš ali ne – vse v vesolju poteka natančno tako, kot je prav.

Bodi torej v miru z Bogom, vseeno, kako si ga predstavljaš.

In ne glede na to, kakšno je tvoje delo in kakšne težnje

v bučnem vrvenju življenja, ohrani mir v svoji duši.

Kljub vsej nesnagi in žalosti, kljub vsem izničenim sanjam,

je svet čudovit.

Bodi pozoren.

Bodi srečen.